มันนี่ทูเดย์
...ร่าง พ.ร.บ.กู้เงิน 2 ล้านล้านบาท เป็นเรื่องที่กระทรวงการคลังเริ่มกลืนไม่เข้าคายไม่ออก โดยเฉพาะประเด็นการคืนหนี้ภายใน 50 ปี ว่าทำได้จริงหรือไม่ หากทำไม่ได้จริงใครจะเป็นผู้รับผิดชอบ เพราะภาระเงินกู้ที่แท้จริงคือ 5 ล้านล้านบาท มีภาระดอกเบี้ยผูกมาอีก 3 ล้านล้านบาท
4 เม.ย. 2556

...ร่าง พ.ร.บ.กู้เงิน 2 ล้านล้านบาท เป็นเรื่องที่กระทรวงการคลังเริ่มกลืนไม่เข้าคายไม่ออก โดยเฉพาะประเด็นการคืนหนี้ภายใน 50 ปี ว่าทำได้จริงหรือไม่ หากทำไม่ได้จริงใครจะเป็นผู้รับผิดชอบ เพราะภาระเงินกู้ที่แท้จริงคือ 5 ล้านล้านบาท มีภาระดอกเบี้ยผูกมาอีก 3 ล้านล้านบาท
...เหตุที่กระทรวงการคลังเริ่มหนักใจ เพราะปัจจุบันหนี้สาธารณะของประเทศ 5 ล้านล้านบาท คลังยังไม่มีแผนเลยว่าจะชำระหนี้ให้หมดภายในกี่ปี และถ้าสร้างหนี้ใหม่ขึ้นมาอีกเท่าตัวจะใช้หนี้กันอย่างไร
...ที่สำคัญงบประมาณที่ใช้ชำระหนี้ปัจจุบันสูงถึง 2 แสนกว่าล้านบาทต่อปี หรือประมาณ 12% ของเงินงบประมาณ พบว่า ส่วนใหญ่จ่ายดอกเบี้ยมีการชำระเงินต้นได้แค่ 12% เท่านั้น และการชำระหนี้ 2 ล้านล้านบาทของรัฐบาลตั้งเป้าชำระหนี้สูงสุดถึง 4% จะทำได้อย่างไร ไม่มีใครบอกได้ ฤๅจะเป็นโกหกสีขาวอีกแล้ว
...อารีพงศ์ ภู่ชอุ่ม ปลัดกระทรวงการคลัง เริ่มปวดหัว ข้อมูลลงทุน 2 ล้านล้านบาทของรัฐบาล หลังจากที่โดนฝ่ายค้านชำแหละว่ามีโครงการรถไฟฟ้าหลายสายมีการของบประมาณซ้ำซ้อน ขอในงบปี 2556 แล้ว ยังข้ามมาขอในงบ 2 ล้านล้านบาท ทั้งที่เป็นเส้นเดียวกันช่วงเดียวกันทั้งเส้น ข้อมูลอย่างนี้ทำให้น่าเป็นห่วงว่าจะมีเงินรั่วไหลหายเข้ากระเป๋านักการเมือง 2030% อย่างที่หลายฝ่ายเป็นห่วง
...หลายฝ่ายงงจุดยืนของ กิตติรัตน์ ณ ระนอง รองนายกรัฐมนตรีและ รมว.คลัง ที่ภูมิอกภูมิใจสามารถนำหนี้ของกองทุนเพื่อการฟื้นฟูฯ 1.1 ล้านล้านบาท ที่มีภาระดอกเบี้ยปีละ 78 หมื่นล้านบาท ไปให้แบงก์ชาติรับผิดชอบได้ แต่ขณะเดียวกันรัฐบาลก็สร้างหนี้ใหม่มากกว่าให้คนไทยตามใช้หนี้ไปอีกหลายชั่วคน